[{"text_idx": "#000000", "text": "Meisterda ise \u2013 liivababeritahvlid (tactile/touch boards) ja liivapaberiplaadid (touch tablets)"}, {"text_idx": "#000001", "text": "Antud postitust kirjutama asudes otsisin, mis vo\u0303iks olla tactile/touch boards ja touch tablets vahendite eestikeelsed terminid ning vaatasin ja\u0308rgi Montessori pedagooogika terminiso\u0303nastikust (Montessori pedagoogika terminiso\u0303nastik (beetaversioon) (eki.ee). Seal on kasutatud so\u0303na liivapaber mo\u0303lema vahendi juures \u2013 vastavalt siis liivapaberitahvlid ja liivapaberiplaadid, samas ma ise ei ole sellega 100% no\u0303us, sest mis puudutab siledaid plaate, siis tavapa\u0308raselt need ei ole kuidagi liivapaberiga seotud (loe edasi, et paremini mo\u0303ista, millest kirjutan) \ud83d\ude42"}, {"text_idx": "#000002", "text": "Kuna siledaid plaate tundus hetkel to\u0308o\u0308-ja ajamahukas tegema ka hakata (kuidas saada ikkagi see viieastmeline siledus erinevus koduseid vahendeid kasutades), siis need ja\u0308id sellest \u201cmeisterda ise\u201d etapist va\u0308lja."}, {"text_idx": "#000003", "text": "Ko\u0303ik selles postituses kirjeldatud vahendid on kaudne ettevalmistus kirjutamiseks. Nende otsene eesma\u0308rk on lihvida lapse kompimismeelt ning arendada so\u0303rmedes/ka\u0308tes seda no\u0308 o\u0303iget tunnet, kuidas o\u0303rnalt tunda (ing k. lightness of touch)."}, {"text_idx": "#000004", "text": "Vo\u0303imalusel enne nende vahendite tutvustamist vo\u0303iks lapsele teha ka esitluse silmaklappide kasutamisest ning kuidas so\u0303rmeotsi ergastada (ing k. sensitizing fingertips)."}, {"text_idx": "#000005", "text": "Kuna nende vahenditega keskendutakse kompimismeelele, siis on lihtsalt hea teised meeled blokeerida, na\u0308iteks silmaklapid, et laps ei kasutaks hoopis na\u0308gemismeelt ;)."}, {"text_idx": "#000006", "text": "Liivapaberitahvlid, fotolt puudu tahvel number 4."}, {"text_idx": "#000007", "text": "See vahend koosneb neljast ristku\u0308likukujulisest tahvlist, mis on ko\u0303ik sama suured."}, {"text_idx": "#000008", "text": "1. tahvel, mis on jagatud kaheks vo\u0303rdseks osaks, kus u\u0308ks pool on sile ja teine pool kare.2. tahvel, mis on jagatud ku\u0308mneks vo\u0303rdseks osaks \u2013 vaheldumisi sile ja kare pind.3. tahvel, mis on jagatud viieks vo\u0303rdse osaks \u2013 karedus muutub va\u0308hem karedast karedamaks.4. tahvel, mis on samuti jagatud viieks vo\u0303rdseks osaks, kuid no\u0308 sile pind muutub va\u0308hem siledast siledamaks."}, {"text_idx": "#000009", "text": "Tegu on vahendiga, mis koosneb kahest karbist. U\u0308hes karbis on viis paari karedaid plaate, mis on sama karedusega kui liivapaberitahvlitel number 3. Teine karp koosneb viiest paarist siledatest plaatidest, mis on samad, mis liivapaberitahvlid number 4."}, {"text_idx": "#000010", "text": "Piisavalt tugevat alusmaterjali, millest tahvlid ja plaadid va\u0308lja lo\u0303igata. Kiire pilguheit kuuri na\u0308itas, et meil oli olemsa 3mm kasevineeri.Tahvlid lo\u0303ikasime mo\u0303o\u0303dus 13 x 24 cm.Plaadid mo\u0303o\u0303dus 9 x 12 cm.Va\u0308rv (sileduse saavutamiseks, ideaalis sarnane liivapaberi toonile).Viies erinevas karedusastmes liivapaberit. Hea kui need on sama tootja omad, siis ei ole toonierinevusest kohe visuaalselt vo\u0303imalik eristada nende karedust. Kasutasin ja\u0308rgmisi karedusastmeid \u2013 P60, P80, P100, P150 ja P240."}, {"text_idx": "#000012", "text": "3mm vineerplaadi tu\u0308kid, millest sai lo\u0303igatud va\u0308lja plaadid ja tahvlid"}, {"text_idx": "#000014", "text": "Vineerist va\u0308lja lo\u0303igatud tahvlid ja plaadid, mis ootavad lihvimist."}, {"text_idx": "#000015", "text": "Samm 3 \u2013 mo\u0303o\u0303da ning teibi va\u0308rvimise jaoks vajalikud plaadid."}, {"text_idx": "#000016", "text": "Samm 4 \u2013 va\u0308rvi tahvlid. Vahepeal lase va\u0308rvil kuivada, lihvi o\u0303rnalt liivapaberiga ja vajadusel va\u0308rvi uuesti, et saavutada so\u0303rmede all mo\u0303nus siledus. Meil juba oli pruuni va\u0308rvi (kasutasime seda pruuni trepi tegemiseks), see oli ka po\u0303hjus ehituspoest valida vo\u0303imalikult sarnast tooni tootja liivapaber."}, {"text_idx": "#000017", "text": "Samm 5 \u2013 lo\u0303ika va\u0308lja sobivad tu\u0308kid liivapaberist ning kleebi need aluspinnale, et saavutada plaatide paarid ja tahvlid, mis eespool kirjeldatud on."}, {"text_idx": "#000018", "text": "Va\u0308ikese abilisega liivapaberit alustahvlitele kleepimas."}, {"text_idx": "#000019", "text": "Samm 6 \u2013 tutvusta vahendeid lapsele \ud83d\ude42"}, {"text_idx": "#000020", "text": "View all posts by Annika"}]